|  |
| --- |
| **សេចក្តីជូនដំណឹងអំពីការចាក់វ៉ាក់សាំងការពារជំងឺកូវីដ ១៩ សម្រាប់ជនបរទេស** |

|  |
| --- |
| **ប្រការគួរយល់ដឹង មុន និង ក្រោយពេលនៃការចាក់វ៉ាក់សាំងការពារជំងឺកូវីដ ១៩** |

|  |  |  |
| --- | --- | --- |
| **មុនពេលចាក់វ៉ាក់សាំង** |  | **ក្រោយពីចាក់វ៉ាក់សាំង** |
| ▴ការចាក់វ៉ាក់សាំងនៅពេលមានសុខភាពល្អ។  ▴ត្រូវប្រាកដថាបានទទួលការពិនិត្យសុខភាព​ជាបឋ មជាមួយគ្រូពេទ្យមុនពេលចាក់វ៉ាក់សាំង។  ▴**ការពន្យាពេលចាក់វ៉ាក់សាំង ក្នុងការណីមានបញ្ហា​ដូចខាងក្រោម**  ․ប្រសិនបើ​​​មាន​ការសង្ស័យថាបានឆ្លងមេរោគកូវីដ ១៩ ការចាក់វ៉ាក់សាំងត្រូវបានពន្យារពេល។  ․ការចាក់វ៉ាក់សាំងត្រូវបានពន្យារពេលសម្រាប់អ្នក​ឆ្លង​ជំងឺកូវីដ -១៩ និង អ្នកដែលពាក់ព័ន្ធជាមូយអ្នក​ជំងឺ​កូ​វីដ -១៩ ដែលកំពុងធ្វើចត្តាឡីស័ក។  ․​ក្នុងករណីមានជំងឺធ្ងន់ធ្ងរ ដូចជាគ្រុនក្តៅ (37.5 អង្សារ​សេ​ ឬ ខ្ពស់ជាងនេះ) ការចាក់វ៉ាក់​សាំង​ត្រូវ​បាន​ពន្យារពេលដូចគ្នា។ |  | ▴​ក្រោយពីចាក់វ៉ាក់សាំងហើយ សូមសម្រាកនៅកន្លែង​​  ​ចាក់វ៉ាក់សាំងរយៈពេល ១៥ ទៅ ៣០ នាទី​ដើម្បី សង្កេតមើលការកើតឡើងនៃប្រតិកម្មដែល​មិនល្អ  ហើយត្រូវតាមដានស្ថានភាពសុខភាពរយៈ​ពេល  ៣ ម៉ោងបន្ថែមទៀត។  ▴បន្ទាប់ពីការចាក់វ៉ាក់សាំងហើយ គួរជៀសវាងការធ្វើ  លំហាត់ប្រាណ​​ និង សកម្មភាពដែល​ប្រើកម្លាំង​​ខ្លាំង រយៈពេលមួយសប្តាហ៍។  ▴ត្រូវរក្សាអនាម័យនៅកន្លែងចាក់វ៉ាក់សាំងឱ្យបាន  ស្អាត​ជានិច្ច។ |

|  |
| --- |
| **ផលវិបាកដែលអាចកើតមានបន្ទាប់ពីការចាក់វ៉ាក់សាំងហើយ** |

▴**បន្ទាប់ពីការចាក់វ៉ាក់សាំងហើយ អាចកើតមានផលវិបាក ដូចជា ជំងឺ, គ្រុនរងារញាក់, ឈឺ​សាច់ដុំ, ឈឺក្បាលវិលមុខ, អស់កម្លាំង, គ្រុនក្ដៅ, មានបញ្ហាស្បែក និង ហើម ឬ ឈឺចាប់នៅកន្លែងចាក់វ៉ាក់សាំង។**

▴ប្រតិកម្មអាឡែកស្ស៊ីធ្ងន់ធ្ងរអាចកើតមាន ដូចជា អាណាហ្វីឡាក់​ទិចដែលមានរោគសញ្ញា ដូចជា ហើម​ភ្នែក​ ឬ ហើម​បបូរមាត់ ហើមមាត់​ ហើមមុខ និង ពិបាកដកដង្ហើម។

▴បន្ទាប់ពីការចាក់វ៉ាក់សាំង **Pfizer , Moderna** អាចកើត**ជំងឺរលាកសាច់ដុំបេះដូង និង រលាកស្រោមបេះដូង** និង មានអាការៈ ដូចជា ជំងឺ**បាត់បង់សតិអារម្មណ៍ បេះដូងលោតលឿន ឬ ញ័រទ្រូង, មានការឈឺចាប់នៅពេលដកដង្ហើម, ពិបាកដង្ហើម ឬ ដង្ហើមខ្លីៗ, ឈឺដើមទ្រូង, មានសម្ពាធ និង អារម្មណ៍មិនល្អ។**

|  |
| --- |
| **ប្រសិនបើមានប្រតិកម្មមិនល្អកើតមានបន្ទាប់ការពីចាក់វ៉ាក់សាំងការពារជំងឺកូវីដ ១៩** |

▴**ប្រសិនបើមានការៈ ហើម ​​ឬ​ ឈឺចាប់ សូមយកកន្សែងស្អាតស្ងួតស្អំទៅលើកន្លែងចាក់វ៉ាក់សាំងនោះ ។**

▴ប្រសិនបើមានគ្រុនក្តៅតិចតួច **សូមពិសារទឹកឱ្យបានគ្រប់គ្រាន់**ហើយ **សម្រាក**ឱ្យបានច្រើន។

▴ប្រសិនបើមានអារម្មណ៍មិនស្រួលដោយសារ **ក្តៅខ្លួន ឬ ឈឺសាច់ដុំ** សូមប្រើ**ថ្នាំបំបាត់ការឈឺចាប់** និង

**ថ្នាំបញ្ចុះកម្ដៅ** ។

․សូមត្រៀមថ្នាំបំបាត់ការឈឺចាប់ ថ្នាំបញ្ចុះកម្ដៅដែលផ្សំពីអាសេតាមីណូហ្វេន មុនពេល​ចាក់វ៉ាក់សាំងហើយ ប្រសិន​បើ​រោគសញ្ញានៃការឈឺចាប់រាងកាយ ឬក្ដៅខ្លួនលេចឡើង បន្ទាប់ពីការចាក់វ៉ាក់សាំងហើយ សូមប្រើថ្នាំបំបាត់ការ​ឈឺ​ចាប់​ និង ថ្នាំបញ្ចុះកម្ដៅនេះ។

**▴សូមទទួលការព្យាបាលជាមួយគ្រូពេទ្យ ប្រសិន​បើមានរោគសញ្ញា ដូចខាងក្រោមនេះ។**

|  |
| --- |
| ․ប្រសិនបើមានអាការៈមិនល្អនៅតែបន្ត ឬមានអាការៈថ្មីទៀត ដូចជា ជំងឺ**បាត់បង់សតិអារម្មណ៍ បេះដូងលោត លឿន ឬ ញ័រទ្រូង, មានការឈឺចាប់​នៅពេលដកដង្ហើម, ពិបាកដកដង្ហើម ឬ ដង្ហើមខ្លីៗ, ឈឺដើមទ្រូង, មានសម្ពាធ និង អារម្មណ៍មិនល្អ។**  ․​ប្រសិនបើអាការៈមិនប្រសើរឡើង ឬ កាន់តែអាក្រក់ទៅៗ លើសពី ២ ថ្ងៃទៅ ដូចជា គ្រុនក្ដៅ, មានបញ្ហា​ស្បែក,​ហើម ឬ ឈឺចាប់នៅកន្លែងចាក់វ៉ាក់សាំង។  ․ប្រសិនបើសុខភាពចុះខ្សោយភ្លាមៗ ឬ មានរោគសញ្ញាមិនប្រក្រតីខុសពីធម្មតា បន្ទាប់ពីចាក់វ៉ាក់សាំង​ការពារ​ជំងឺកូវីដ ១៩។ |

▴ប្រសិនបើពិបាកដកដង្ហើម ឬ វិលមុខធ្ងន់ធ្ងរ, ហើមបបូរមាត់ ហើមមុខ និង មានរោគសញ្ញាកន្ទួលក្រហម​លេច​ឡើង​ពាស​ពេញរាងកាយ សូមប្រញាប់ទៅបន្ទប់សង្គ្រោះបន្ទាន់ ឬ ទាក់ទងទៅកាន់ទូរស័ព្ទលេខ 119 ។

|  |
| --- |
| **ប្រសិនបើមានការសង្ស័យថាមានប្រតិកម្មមិនល្អ** សូមទាក់ទងទៅកាន់ទូរស័ព្ទលេខ **1339 នៃមជ្ឈមណ្ឌលសុខ​ភាព​សាធារណៈក្នុងតំបន់ដែលរស់នៅ ឬគេហទំព័រជំនួយវ៉ាក់សាំង (**[**http://nipkda.go.kr)**](http://nipkda.go.kr)) **អាចពិនិត្យមើល​ដំណោះ​ស្រាយជាមួយប្រតិកម្មមិនល្អនៅក្នុង ‘ការពិនិត្យស្ថានភាពសុខភាពបន្ទាប់ពីចាក់វ៉ាក់សាំង’​ ។** |